matchrace
Matchrace, kapsejlads mellem to sejlbåde i modsætning til fleetsejlads, dvs. kapsejlads, hvor mange både deltager. I matchrace gælder det om at få den bedste start og derefter benytte føringen til at forhindre konkurrenten i at komme foran. Den førende båd forsøger at dække konkurrenten ved at vende, hver gang konkurrenten vender, og på den måde tage vinden.
I matchrace er der kapsejladsdommere på banen, og forseelser straffes med det samme. Se også sejlsport.